钦定古今图书集成/明伦汇编/氏族典/第530卷 > 郭贽
## 钦定古今图书集成/明伦汇编/氏族典/第530卷 > 郭贽

按《宋史郭贽传》，“贽字仲仪，开封襄邑人。乾德中，举进
士，中首荐。太平兴国初，擢为著作佐郎，右赞善大夫，
俄兼皇子侍讲。三年，与刘兼、张洎、王克正同知贡举，
迁右补阙，与宋白并拜中书舍人。七年，以本官参知
政事，左迁秘书少监，知荆南府，加左谏议大夫，入为
盐铁使。时真宗即位，拜刑部，出知天雄军，入判太常”
寺、吏部流内铨，加集贤院学士、判院事，知河南府。归
朝，献诗自陈，进秩吏部，俄兼秘书监，迁礼部尚书。太
宗在晋邸时，凡制篇咏，多令属和。大中祥符三年，卒，
年七十六。上以旧学之故，特亲临哭之。赠左仆射，谥
文懿。录其子昭度为大理寺丞，昭升、昭用并大理评
事，昭允左赞善大夫。